cyanic-selkie/wikianc huggingface dataset:
Յուրի Աննենկով
Կենսագրություն
1921 թվականին նա կատարում է Ն. Վենգերովի «Կենդանիներ» և Ալեքսանդր Բելենսոնի «Արհեստական կյանք» գրքերի նկարազարդումները։ 1923 թվականին նա նկարազարդում է Կոռնեյ Չուկովսկու «Մոյդոդիր» գիրքը (գիրքը վերահրատարակվել է ավելի քան 30 անգամ)։ 1924 թվականին XIV միջազգային ցուցահանդեսին մասնակցելու համար մեկնում է Վենետիկ, որից հետո իր կնոջ՝ Գ. Գալպերինայի հետ բնակություն է հաստատում Փարիզում ։ 1925 թվականին մասնակցել է Փարիզի ժամանակակից դեկորատիվ և արդյունաբերական արվեստի միջազգային ցուցահանդեսին ։ Ընդհանուր առմամբ, նա ձևավորել է ավելի քան 60 պիես, բալետ և օպերա ֆրանսիական թատրոնների համար։ 1925 թվականից եղել է հաստոցային նկարիչների ընկերության հիմնադիր-անդամ։ 1934 թվականից հետո նա լրջորեն հետաքրքրվում էր կինեմատոգրաֆիայով, նրա կողմից ձևավեցին ավելի քան 50 կինոնկարների դեկորացիաներ և զգեստներ, այդ թվում «Մայերլինգը» (ռեժիսոր՝ Անատոլ Լիտվակ), «Տարաս Բուլբան» (ռեժիսոր՝ Ալեքսեյ Գրանովսկի, երկուսն էլ՝ 1936), «Հավերժական վերադարձ» ( ռեժիսոր՝ Ժան Դելանուա, 1943) և այլն։ 1955 թվականին նա առաջադրվում է Ամերիկյան կինոարվեստի ակադեմիայի «Օսկար» մրցանակի՝ Մադամ դե» ... ֆիլմի զգեստների համար (ռեժիսոր՝ Մաքս Օֆյուլս, 1953)։ 1945-1955 թվականներին եղել է «Ֆրանսիական կինեմատոգրաֆիայի տեխնիկների սինդիկատի» նախագահ։ 1969-1970 թվականներին ձևավորել է Ալեքսանդր Սոլժենիցինի և Միխայիլ Բուլգակովի գրքերը YMCA-Press հրատարակչությունում։ Նա համատեղել է գծանկարչությունը և հաստոցային գեղանկարչությունը։ Ֆրանսիական ամսագրերը հաճախ վերարտադրում էին նրա բնանկարները Փարիզի արվարձաններում, կանանց դիմանկարներ, դեկորատիվ-հարթության ոճին բնորոշ ինտերիեր, գունավոր բծերի և գունային ուրվագծերի ազատությամբ։
Արտաքին հղումներ
Կատեգորիա:Ռուս նկարիչներ Կատեգորիա:Ռուս գրողներ Կատեգորիա:Ռուս դիզայներներ Կատեգորիա:Գրական կեղծանուններով հայտնի հեղինակներ
Սիդորովո (գյուղ, Սլավյանսկի շրջան)
Սիդորովո (Сидорове), գյուղ Ուկրաինայի Դոնեցկի մարզի Սլավյանսկիում։
2001 թվականի տվյալներով Սիդորովո գյուղում բնակվում էր 571 մարդ։
Իտալիայի ազգային ֆաշիստական կուսակցություն
Իտալիայի ազգային ֆաշիստական կուսակցություն (Partito Nazionale Fascista), աջակողմյան արմատական և ծայրահեղական քաղաքական կուսակցություն Իտալիայի թագավորությունում, որը հիմնադրվել է 1921 թվականին՝ իտալացի ազգայնական գործիչ Բենիտո Մուսոլինիի կողմից՝ ֆաշիստական գաղափարախոսությունը տարածելու նպատակով։ Ֆաշիստական կուսակցությունը հաջորդել է նույն Մուսոլինիի գլխավորած «իտալական պայքարի միության»-ը։
Հենց հիմնադրման տարուց ի վեր կուսակցությունը մանդատներ է ձեռք բերել Իտալիայի խորհրդարանում, իսկ արդեն 1924 թվականին դարձել խորհրդարանական մեծամասնություն։ 1928 թվականին դարձել է երկրի միակ օրինական կուսակցությունը (քաղաքական այլ ուժերի գործունեությունն արգելվել է)։ Կուսակցության դիրքերը խարխլվել է 1943 թվականին՝ Մուսոլինիի վարչակազմի անկմանը զուգընթաց։ Ներկայումս, ազգային ֆաշիստական կուսակցության գործունեությունը օրենսդրորեն արգելված է («Իտալիայի Խորհրդարանական Հանրապետության սահմանադրություն», անցումային և եզրափակիչ դրույթներ, 12-րդ գլուխ)։
Պատմություն
1919 թվականին Բենիտո Մուսոլինիի նախաձեռնությամբ Միլանում ստեղծվում է այսպես կոչված «իտալական պայքարի միություն»-ը, որը արագորեն տարածվում է Իտալիայի մյուս երկրամասերում, որտեղ էլ ստեղծվում են տեղական մասնաճյուղեր (ֆաշիոներ)։ Այդ շրջանում Մուսոլինին առաջնորդվում էր ձախակողմյան դիրքորոշմամբ ։ 1921 թվականի մայիսին կայացած ընտրություններում Մուսոլինին հանդես է գալիս ի սատար լիբերալ կուսակցության առաջնորդ և վարչապետի թեկնածու Ջովաննի Ջոլիտտիին։ Արդյունքում, Մուսոլինիի գլխավորած կուսակցությունից 35 պատգամավորներ ստանում են մանդատներ Իտալիայի խորհրդարանում։
Նոյեմբերի 7-10-ն ընթացող կուսակցական երրորդ համաժողովի ժամանակ որոշում է ընդունվում քաղաքական ուժի անվանափոխման վերաբերյալ։ Այսպիսով՝ նոյեմբերի 9-ին միությունը վերածվում է ազգային ֆաշիստական կուսակցության։ Մեկ տարի անց՝ 1922 թվականին, հազարավորր քաղաքացիներ քայլերթով շարժվում են դեպի քաղաքամայր Հռոմ՝ աջակցելու ազգային ֆաշիստական կուսակցությանը։ Շուտով տեղի է ունենում Մուսոլինիի հանդիպումը թագավոր Վիկտոր Էմանուիլ III-ի հետ, որից հետո ֆաշիստական կուսակցության առաջնորդը նշանակվում է Իտալիայի վարչապետ՝ իր ձեռքն առնելով երկրի կառավարությունը։ Բուրժուական վարչակարգի սոցիալական հենարանն ընդլայնել փորձող Ջովաննի Ջոլիտտին այս ամենից հետո ընդունում է ընդդիմադիր կեցվածք։ 1923 թվականին խորհրդարանն ընդունում է «Աչերբո» օրենքը, որն ամբողջովին կոչված էր վերաձևելու գործող ընտրական համակարգը։ Ըստ այդ օրենքի՝ ընտրություններում ամենաշատ ձայներ ստացած կուսակցությունն ինքնաբերաբար պետք է ստանար պատգամավորական պալատի մանդատների 66 տոկոսը։ Հաջորդ տարում տեղի ունեցած ընտրություններում ֆաշիստական կուսակցությունը վստահ հաղթանակ է տանում՝ ստանալով քվեների 63 %-ը։
Հուլիսին, սոցիալիստական խմբակցության պատգամավորներից Ջակոմո Մատեոտին առևանգվում և սպանվում է ֆաշիստական կուսակցության կողմնակիցների կողմից։ Այս իրադարձությունը երկրում առաջ է բերում քաղաքական ճգնաժամ։ Հունվարի 3-ին Մուսոլինին հանդես եկավ հայտարարությամբ, որտեղ նշեց, որ վարչակարգի թշնամիների նկատմամբ կկիրառվեն ավելի կոշտ պատժամիջոցներ։ 1920-ական թվականներին ավտորիտար վարչակարգն աստիճանաբար ավարտվում է, որի առանցքային տարրը դառնում է միակողմանի համակարգը։ Կուսակցական առաջնորդները ստանում են պետական լիազորություններ։ Այս պայմաններում 1928 թվականին ազգային ֆաշիստական կուսակցությունը դառնում է Իտալիայի քաղաքական դաշտի միակ և աջակողմյան կուսակցություն։ Նույն տարում երկրում հաստատվում միակուսակցական համակարգ (մյուս կուսակցությունների գործունեությունն արգելվում է)։
1934 թվականին անցկացվում են հերթական խորհրդարանական ընտրությունները, որի ժամանակ ևս Մուսոլինին ընտրվում է բացարձակ մեծամասնությամբ (99 %)։ 1939 թվականին սկսվում է Երկրորդ համաշխարհային պատերազմը, որի նախօրեին Իտալիան դաշինք է կնքում նացիստական գաղափարախոսությամբ զարգացող գերմանական Երրորդ Ռայխի հետ։ 1943 թվականի հուլիսին դաշնակիցների զորքերը Սիցիլիայից ներխուժում են մայրցամաքային Իտալիա և պարզ է դառնում, որ ֆաշիստական կուսակցությունն Իտալիայում այլևս չի կարող երկար կյանք ունենալ։ Հռոմի պաշարումից հետո Բենիտո Մուսոլինին հեռացվում է վարչապետական աթոռից և թագավորի հրամանով նա ձերբակալվում է (հետագայում՝ մահվան դատապարտվում)։ Նոր վարչապետ գեներալ Բադալյոն պաշտոնապես արգելում է ֆաշիստների գործունեությունն Իտալիայում։
Գրականություն
Կատեգորիա:Ֆաշիստական կուսակցություններ Կատեգորիա:Իտալիայի կուսակցություններ Կատեգորիա:1921 հիմնադրումներ Իտալիայում Կատեգորիա:1943 կազմալուծումներ Իտալիայում Կատեգորիա:Իտալիայի թագավորություն (1861–1946)
Բագրատ Իսահակյան
Բագրատ Հովհաննեսի Իսահակյան, զրահատանկային զորքերի գեներալ-մայոր (1954)։
Բագրատ Իսահակյանը ծնվել է 1904 թվականին շուշեցի այգեգործի ընտանիքում։ 1920 թվականին կամավոր ընդունվում է 18-րդ հրաձգային դիվիզիա, ապա ծառայում է 9-րդ բանակի զորամասերում։ Սովորում ու ավարտում է Երևանի Մյասնիկյանի անվան ռազմական դպրոցը, ապա երկար ժամանակ ծառայում է Հայկական դիվիզիայի զորամասերում՝ 2-րդ գնդում, Լենինականում և Դիլիջանում։ Իսահակյանը 1929 թվականից մինչև 1938 թվականը ծառայել է 66-րդ Կովկասյան հեծյալ գնդում, եղել է դասակի, էսկադրոնի հրամանատար, գնդի դպրոցի պետ, գնդի շտաբի պետի օգնական և ապա գնդի շտաբի պետ։ 1938 թվականի աշնանը նրան տեղափոխում են Պսկովի 25-րդ հեծելազորային դիվիզիան և նշանակում 63-րդ հեծյալ գնդի հրամանատար։
Մայոր Իսահակյանի հրամանատարությամբ գործող 63-րդ հեծյալ գունդը ակտիվ մասնակցություն է ունենում սպիտակ ֆինների դեմ կռիվներին։
Շարային ուսուցման աշխատանքների մեծ փորձ ունեցող Իսահակյանը, ավարտելով Ռազմական ակադեմիայի օպերատիվ ֆակուլտետը, նշանակվում է 3-րդ մեխանիկական կորպուսի 1-ին մոտոցիկլետային գնդի հրամանատար։
Հայրենական Մեծ պատերազմի նախօրյակին Իսահակյանի հրամանատարությամբ գործող 1-ին մոտոցիկլետային գունդը գտնվում էր Արևելյան Պրուսիայի սահմանամերձ գոտում։ Երբ Գերմանիան հարձակվում է ԽՍՀՄ-ի վրա, Իսահակյանի զորամասը 2-րդ տանկային դիվիզիայի հետ միասին առաջին համազարկերը տվեց գերմանացիներին։
Վելիկիե Լուկիի ուղղությամբ Բեժանիցի բնակավայրի և Լոկնյա գետի արանքում թշնամու առաջխաղացումը կանգնեցնելու համար մղվող անզիջում կռիվներից մեկի ժամանակ փոխգնդապետ Իսահակյանը կոնտուզիա է ստանում։ Կարճ ժամանակում նա բուժվում է և ստանում նոր նշանակում 16-րդ հեծելազորային դիվիզիայի 260-րդ հեծյալ գնդի հրամանատար, ապա ստանում է գնդապետի կոչում, վարում է 111-րդ հեծելազորային դիվիզիայի շտաբի պետի պաշտոնը և մասնակցում է Վոլգոգրադի պաշտպանության մարտերին, իսկ 1943 թվականին 8-րդ բանակի հետ մասնակցում է Կովկասի համար մղվող մարտերին։
Գվարդիայի գնդապետ Իսահակյանը այնուհետև ծառայում է Ուկրաինական 2-րդ ռազմաճակատում իբրև Վոլգոդրադյան տանկային բրիգադի հրամանատար։ Ռազմաճակատի զորքերի հետ թշնամուն կրնկակոխ հետապնդելով, գնդապետ Իսահակյանի տանկային բրիգադը ակտիվ մասնակցություն է ունենում Կորսուն-Շևշենկովյան հայտնի օպերացիային։
Նույն տանկային զորամասում Իսահակյանը ծառայեց մինչև 1951 թվականը։ Հետպատերազմյան շրջանում նա վարում է մի շարք դիվիզիաների, կորպուսի հրամանատարի տեղակալի պաշտոններ։ Գվարդիայի գնդապետ Իսահակյանը 1949 թվականին ավարտում է Մոսկվայի Տանկային զորքերի զինվորական ակադեմիան։
ԽՍՀՄ Նախարարների խորհուրդը 1954 թվականի մայիսին գվարդիայի գնդապետ Բագրատ Իսահակյանին շնորհում է տանկային զորքերի գեներալ-մայորի զինվորական կոչում։
Հայրենական Մեծ պատերազմի տարիներին պարգևատրվել է Լենինի, Կարմիր Դրոշի երկու, Հայրենական պատերազմի 1-ին աստիճանի, Կարմիր Աստղի շքանշաններով և մի շարք մեդալներով, ինչպես նաև լեհական կառավարության «Զվիցենստվո ի վլնոստ» մեդալով ։ ԽՄԿԿ անդամ 1931 թվականից։
Ծանոթագրություններ
Կատեգորիա:Հայ գեներալ-մայորներ Կատեգորիա:Երկրորդ համաշխարհային պատերազմին մասնակցած հայեր
Մաուրիլանդիա դու Տոկանտինս
Մաուրիլանդիա դու Տոկանտինս  (Maurilândia do Tocantins), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Բիկու դու Պապագայուի գավառի կազմի մեջ։ Բնակչությունը կազմում է 3524 մարդ՝ 2006 թվականի տվյալներով։ Գրավում է 738,101 կմ2 տարածք։ Բնակչության խտությունը՝ 4,8 մարդ/կմ²։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Տոկանտինս նահանգի բնակավայրեր
Աստերոիդների ցանկ (92301-92400)
Աստերոիդների ցանկ (92201-92300) * Աստերոիդների ցանկ * Աստերոիդների ցանկ (92401-92500)
Տատյանա Տիմոֆեևա
Տատյանա Պետրովնա Տիմոֆեևա (Татьяна Петровна Тимофеева, ), ճարտարապետության պատմաբան, գավառագետ, բանաստեղծուհի։
Կենսագրություն
Տատյանա Տիմոֆեևան ծնվել է 1953 թվականի փետրվարի 1-ին։ Ավարտել է Գորկիի պետական համալսարանը։ 1977 թվականին սկսել է աշխատել Վլադիմիր-Սուզդալի պատմաճարտարապետական և գեղարվեստական արգելոց-թանգարանում որպես ճարտարապետական հուշարձանների ուսումնասիրության սեկտորի վարիչ։
Վլադիմիր քաղաքի առաջատար գավառագետներից մեկն է։ Նրա գրքերի ընդհանուր տպաքանակը անցնում է հարյուր հազարը։
Ընտրյալ աշխատանքներ
Աղբյուր - ՌԱԳ էլեկտրոնային կատալոգ
Տատյանա Տիմոֆեևան «Советский архитектор», «Российский архитектор» ամսագրերում տպագրված ավելի քան 200 գիտական և գիտահանրամատչելի հոդվածների, գիտական ժողովածուների, ինչպես նաև բանաստեղծական ստեղծագործությունների հեղինակ է։
Արտաքին հղումներ
Կատեգորիա:Ռուս բանաստեղծուհիներ Կատեգորիա:Ռուս պատմաբաններ Կատեգորիա:Խորհրդային պատմաբաններ Կատեգորիա:20-րդ դարի պատմաբաններ Կատեգորիա:21-րդ դարի պատմաբաններ Կատեգորիա:Բնօրինակում անաղբյուր հոդվածներ Կատեգորիա:Բանաստեղծներ այբբենական կարգով
Զինվորի պատմությունը (ֆիլմ)
«Զինվորի պատմությունը» (A Soldier’s Story, ԽՍՀՄ կինովարձույթում առավել հայտնի «Զինվորական պատմություն»), գեղարվեստական ֆիլմ, որի ռեժիսորը Նորման Ջուիսոնն է։ Ֆիլմը նկարահանվել է 1984 թվականին։ Պիեսը էկրանավորվել է Չ. Ֆուլլերի կողմից։
Սյուժե
Գործողությունները կատարվում են 1944 թվականին։ Լուիզիանայում գտնվող ամերիկյան զինվորական բազայում արտակարգ դեպք է տեղի ունենում. գնդակահարվում է աֆրոամերիկացի սերժանտ Ուոտերսը։ Կապիտան Դրենպորտի սպանության հետաքննության վարումը հանձնարարվում է սևամորթ իրավաբանին։ Սպիտակ սպաները և սևամորթ զինվորները ցնցված էին այդ որոշումից, նրանցից շատերը երբեք չէին հանդիպել սևամորթ սերժանտի։ Անցնելով հարցաքննության՝ Դևենպորտը արագ հասկանում է, որ ճշմարտության փնտրտուքներում հույս դնել չի կարելի…
Արտաքին հղումներ
Կատեգորիա:Ֆիլմեր այբբենական կարգով Կատեգորիա:1984 ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր ռասիզմի մասին Կատեգորիա:Անգլերեն ֆիլմեր Կատեգորիա:Columbia Pictures ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Ֆիլմեր, որոնց գործողությունները տեղի են ունենում 1940-ականներին Կատեգորիա:1980-ականների դրամա ֆիլմեր Կատեգորիա:Ամերիկյան քրեական ֆիլմեր Կատեգորիա:Ամերիկյան ռազմական ֆիլմեր Կատեգորիա:Պիեսների հիման վրա նկարահանված ամերիկյան ֆիլմեր
Սիմբա
Սիմբա,(Simba, սվահիլիից թագմանաբար «առյուծ») «Առյուծ արքա» դիսնեյան հայտնի մուլտֆիլմի գլխավոր հերոս, թողարկված Վուոլտ Դիսնեյ ընկերության կողմից 1994 թվականին։ Ֆիլմում Սիմբային նմանակել են դերասաններ Ջոնաթան Թեյլոր Թոմասը (փոքրին) և Մեթյու Բրոդերիկը (մեծին), հերոսի վոկալային համարները կատարել են Ջեյսոն Ուիվերը (փոքր Սիմբա) և Ջոզեֆ Ուիլյամսը (մեծ Սիմբա)։ Բացի օրիգինալ մուլտֆիլմից, Սիմբայի կերպարը հայտնվել է նաև բազմաթիվ այլ պաշտոնական և երկրպագուների կողմից ստեղծված ստեղծագործություններում «Առյուծ արքա» տիեզերքում։
Հայեցակարգը և տեսակները
«Առյուծ արքա»-յին ստեղծելու միտքը առաջացել է Դիսնեյի (CEO) գլխավոր տնօրեն Ջեֆրի Կատցենբերգի մոտ 1989 թվականին, և ֆիլմը ի սկզբանե հորինվել է «Ջունգլիների արքա» և «Կալահարիի արքա» անունների տակ։
Նկարագրություն
Սիմբան Առյուծ արքա Մուֆասայի և թագուհի Սարաբիի տղան էր, Շրամի եղբորորդին։ Մանուկ հասակում նա շատ անհանգիստ և հետաքրքրասեր կորյուն էր, որի պատճառով հաճախ էր հայտնվում դժվարությունների մեջ։ Հոր հանկարծակի մահվանից հետո կորյունը ստիպված էր թողնել իր հարազատ թագավորությունը։ Հայրենիքից դուրս կորյունին պահել և դաստիարակել են սուրիկատ Տիմոնը և մացառախոզ Պումբան, և փախստական երիտասարդ արքան նրանց հետ ապրում է անհոգ ու հեշտ կյանքը։ Մեծանալով, Սիմբան հանդիպում է մահացած հոր հոգու հետ, համոզվում է իր իրական նպատակի մեջ։ Իշխանը, ով արդեն հասունացել էր և հասկանում էր, որ ինքը պարտավոր է վերադառնալ և փրկել Հպարտների երկիրը վերջնական անկումից։
Այժմ նա՝ Հպարտների երկրի արքան, Նալայի ամուսինն է և երեք երեխաների հայր. ժառանգորդ դուստր Կիարայի, որդի Կայոնի, առյուծների պահակախմբի առաջնորդ և ավագ որդի Կոպի։
Դերը մուլտֆիլմում
Արքայազնը մեծանում էր ուրախ, անհանգիստ, ժամանակ առ ժամանակ ամբարտավան կորյուն։ Նա ուզում է որքան հնարավոր է շուտ թագավոր դառնալ, քանի որ համարում է, որ այդ կոչումը իրավունք է տալիս անել այն ամենը, ինչ ցանկանում ես և գնալ այնտեղ, որտեղ հարմար է։ Շահամոլ և խիստ հորեղբայր Շրամը, ում եղբորորդին, զուտ իր արտաքին տեսքի պատճառով, զրկել էր իրեն գահից, որոշում է օգտվել Սիմբայի հետաքրքրասիրությունից և պատմել նրան փղերի գերեզմանի մասին` հող, որը գտնվում է Մուֆասայի թագավորության տարածքում և բնակեցված է քաղցած բորենիներով, Շրամի կամակատարներով։ Սիմբան այնտեղ է գնում իր ընկերուհի Նալայի հետ։ Այնտեղ առյուծների վրա են հարձակվում Շրամի կողմից ուղարկված բորենիները։ Բարեբախտաբար, Սիմբային և Նալային կարողանում է փրկել ճիշտ ժամանակին այնտեղ հասած Մուֆասան։
Այն, որ Սիմբան գնացել էր արգելված վայր և իր հետ վտանգի մեջ էր գցել նաև Նալային, զայրացնում է իր հորը։ Այս դեպքից հետո հայրը նախատում է որդուն և ավելացնում, որ խիզախ պետք է լինել այն ժամանակ, երբ պետք է։ Նաև Մուֆասան է խոսում Սիմբայի հետ աստղերի մասին, պատմելով, որ այնտեղ են ապրում անցյալի մեծ թագավորները` իրենց նախնիները, ովքեր կյանքին հետևում են երկնքից։
Փախստական արքայազնը իր ապաստանը գտնում է ջունգլիներում, որտեղ նրան ապաստան են տալիս մացառախող Պումբան և սուրիկատ Տիմոնը։ Նրանք օգնում են կորյունին մոռանալ դժվարությունների մասին և նրան սովորեցնում են «Hakuna Matata» կարգախոսը, որը նշանակում է «ոչ մի անհանգստություն»։ Սիմբան մեծանում է Տիմոնի և Պումբայի կողքին։ Նրանց հետ մտերմանալով` առանց պատմելու իր անցյալի մասին, նա փորձում էր մոռանալ այն։ Սիմբայի մոտ սա ստացվում է այնքան ժամանակ մինչև ջունգլի չի գալիս Նալան` մանկության ընկերուհին։ Կործանված Հպարտների հողերից փախած առյուծը ասում է մացառախոզին և սուրիկատին, որ եթե Սիմբան կենդանի է, ուրեմն նա օրինական թագավորն է և համոզում է նրան վերադառնալ և պայքարել Շրամի դեմ։ Սակայն երիտասարդ առյուծը հրաժարվում է` հիշելով հոր մահվան մեջ իր ենթադրաբար մեղավորության մասին։ Սիմբայի և Նալայի` անցյալի մասին զրուցելու ընթացքում, որոնց միջև արդեն իսկ կար սիրահարվածություն, վիճում են։ Հուսահատված արքայազնը փախչում է դեպի դաշտերը, որտեղ նրան անսպասելի գտնում է Րաֆիկին։ Իմաստուն շնակապիկ կախարդը կանչում է Մուֆասայի հոգին, ով մեղադրում է որդուն նրա համար, որ նա մոռացել է շրջապատի մեջ իր դիրքի մասին և հորդորում է նրան վերադառնալ հայրենիք։ Տպավորված լինելով տեղի ունեցածով և հանկարծ լուսավորվելով՝ Սիմբան որոշում է վերադառնալ տուն և պայքարել թագավորի իրավասու տեղի համար։
Վերադառնալով՝ Սիմբան բացահայտում է Հպարտների դատարկ հողերը։ Այստեղ ապրող առյուծները և բորենիները սովից տառապում են. կճղակավորների նախիրները վաղուց արդեն լքել են դատարված տարածքները։ Այս ամենի համար Շրամը փորձում էր մեղադրել Սարաբիին` Սիմբայի մորը։ Նա բարկանում էր նրա վրա, բայց վեճի մեջտեղում հայտնվում է Սիմբան։ Նա հորեղբորն ասում է, որ վերջինս թողնի գահը, բայց Շրամը մտադրություն չուներ հրաժարվելու։ Ծեր ուզուրպորը Սիմբային ստիպում է հրապարակավ ընդունել մեղքը հոր մահվան մեջ։ Վեճի ընթացքում Շրամը Սիմբային տանում է ժայռի եզրը և փորձում է նրան ցած գցել, ինչպես ժամանակին վարվել էր եղբոր հետ։ Բայց մինչ այդ կեղծ թագավորը որոշում է խոստովանել եղբորորդուն Մուֆասայի մահվան մեջ ունեցած իր մեղքի մասին։ Զայրույթով Սիմբան ձեռք է բերում երկրորդական ուժ, ազատվում է ծուղակից և հորեղբոր կոկորդից բռնած ստիպում է նրան խոստովանել ճշմարտությունը։ Բարկացած առյուծները սկսում են բռնել բորենիներին, իսկ այդ ընթացքում Սիմբան հետապնդում է Շրամին և նրան քշում դեպի ժայռի գագաթը։ Անհուսալի իրավիճակում գտնվող կառավարիչն ասում է, որ իրականում ամեն ինչի մեղավորները բորենիներն են, սակայն Սիմբան շարունակում է նրան չհավատալը։ Այնուամենայնիվ, նա մարդասպան հորեղբորը ողջ է թողնում և առաջարկում է փախչել թագավորությունից, սակայն վերջինս կռիվ է սկսում և Սիմբան նրան ժայռից նետում է բորենիների մոտ, ովքեր չկարողացան ներել դավաճանությունը։
Եկավ ժամանակը, որպեսզի օրինական թագավոր Սիմբան գահ բարձրանա։ Ստանալով սիրելիների աջակցությունը` նա բարձրանում է նախնիների ժայռը և հպարտ մռնչոցով տեղեկացնում է բոլորին, որ արդարությունը հաղթել է։
Սիմբայի թագավորության ընթացքում Հպարտության հողերը վերածաղկում են։ Նա կառավարում էր իր ունեցվածքը Նալայի հետ միասին։ Եզրափակիչ տեսարանում նրանք զավակ են ունենում, ում Րաֆիկին ցույց է տալիս սավանաները ։
Տեսախաղեր
Պետք է հաշվի առնել, որ այս գործերից շատերը հակասում են ինչպես առաջին ֆիլմի սյուժեին,այնպես էլ միմիանց։
Ծանոթագրություններ
Կատեգորիա:Կերպարներ այբբենական կարգով Կատեգորիա:Հորինված առյուծներ Կատեգորիա:Հորինված խոսող կենդանիներ
Ջոն Կեֆալաս
Ջոն Կեֆալաս (John Michael Kefalas,  ), ամերիկացի քաղաքական գործիչ-դեմոկրատ, ակտիվիստ, ծագմամբ հույն մանկավարժ և լոբբիստ, Կոլորադոյի Սենատի և Կոլորադոյի Ներկայացուցիչների պալատի անդամ։ Օրենսդիր մարմնում հիմնականում զբաղվում է առողջապահության և աղքատության հարցերով։ Ադյունկտ (2012) և Կոլորադոյի պետական համալսարանի սոցիալական աշխատանքի դպրոցի դասախոս (2014 թվականից)  ։
2011 թվականի ապրիլին Քեֆալասի առանցքային ջանքերի շնորհիվ Կոլորադոյի Սենատը և Ներկայացուցիչների պալատը միաձայն ընդունեցին Կոստանդնուպոլսի Տիեզերական պատրիարքարանի համար կրոնական ազատության աջակցության իր և այլ օրենսդիրների նախաձեռնած բանաձևը ։ «Religious Freedom Resolutions» նախագծի մաս կազմող բանաձեւում կոչ է արվում Թուրքիայի կառավարությանը հարգել հունական ուղղափառ փոքրամասնության կրոնական ազատություններն ու իրավունքները առավելապես իսլամադավան երկրում`տասնամյակների իրավաբանական վեճերից հետո, գույքի բռնագրավումից և 1971 թվականին Թուրքիայում միակ ուղղափառ հոգևոր ճեմարանը՝ Հալկինյան աստվածաբանական դպրոցը փակելուց հետո ։
2017 թվականի ապրիլին այլ սենատորների հետ միասին աջակցել է 1915-1923 թվականների Հայոց ցեղասպանության ճանաչման և ապրիլի 26-ը Կոլորադո նահանգում Հայոց ցեղասպանության զոհերի հիշատակի օր հայտարարելու մասին 17-042 համատեղ բանաձևին ։
Կենսագրություն
1978 թվականին ավարտել է Կոլորադոյի պետական համալսարանը՝ բուսաբանության բնագավառում բնական գիտությունների բակալավրի աստիճանով ։
1979 թվականին դարձել է Խաղաղության կորպուսի աշխատակից և աշխատել է Սալվադորում (Կենտրոնական Ամերիկա) գյուղատնտեսական գիտելիքների տարածման մասնագետ։
1982 թվականին, ԱՄՆ վերադառնալուց հետո, մագիստրոսի աստիճան է ստացել Ֆեռլի Դիկինսոնի անվան համալսարանում դասավանդման (MAT) ոլորտում, որից հետո սկսել է աշխատել որպես ուսուցիչ Պուդրեի դպրոցական շրջանում, ինչպես նաև դարձել է Լարիմերի շրջանում զբաղվածության հարցերով խորհրդատու և բժշկական լուսավորության աշխատող ։
Համայնքային և կամավորական գործունեություն
1980-1994 թվականներին Կեֆալասը իր դաշնային եկամտահարկի մի մասը փոխանցել է բարեգործական կազմակերպություններին՝ ի նշան Կենտրոնական Ամերիկայում ԱՄՆ-ի ռազմական գործողությունների դեմ բողոքի։ Նա իր եկամտահարկը ամբողջությամբ վճարել է 1994 թվականից, սակայն դաշնային ակցիզային հարկը շարունակել է բոյկոտել դեռ 2004 թվականին։ Արդյունքում առաջացած խնդիրների պատճառով Կեֆալասը մարել է հարկերի ամբողջ պարտքը, ընդ որում, իր գործողությունները համարել է «բարեխիղճ բողոք»։
Մինչև ծառայության սկսվելը Ներկայացուցիչների պալատում եղել է «Colorado Progressive Coalition» քաղաքացիական կազմակերպության արդար հարկման նախագծի ղեկավարը։
2004 և 2006 թվականներին, Կոլորադոյի Ներկայացուցիչների պալատում ընտրարշավների ժամանակ Կեֆալասը մեղադրվում էր դաշնային հարկային պարտավորությունից խուսափելու մեջ, ինչպես Հանրապետական կուսակցությունից մրցակիցների, այնպես էլ անկախ քաղաքական կոմիտեների կողմից։ Այդ ընթացքում նա նաև բացահայտ կերպով հանդես է եկել իրաքյան պատերազմի դեմ՝ մասնակցելով քաղաքացիական ոչ բռնի անհնազանդության՝ ի նշան այդ ռազմական հակամարտության դեմ բողոքի։
Քաղաքական գործունեություն
2007-2012 թվականներին՝ Կոլորադոյի Ներկայացուցիչների պալատի անդամ։
Անձնական կյանք
Կնոջ՝ Էլիզաբեթի (Բեթ) հետ ամուսնությունից ունեցել է երկու որդի ։ Ավագ որդին՝ Հարլանը, առաջին կարգի սերժանտ է, ծառայել է Իրաքում, Աֆղանստանում և Բալկաններում (Կոսովոյում)։ Կրտսեր որդին՝ Տիմոտին, Կոլորադոյի նահանգի համալսարանի շրջանավարտ է ։
Տիրապետում է հունարեն լեզվին ։
Արտաքին հղումներ
Կատեգորիա:ԱՄՆ-ի դեմոկրատական կուսակցության անդամներ Կատեգորիա:ԱՄՆ-ի քաղաքական գործիչներ Կատեգորիա:21-րդ դարի ամերիկացի քաղաքական գործիչներ
Marche mondiale des Femmes
Marche mondiale des Femmes, (Կանանց՝ համաշխարհային քայլերթ), միջազգային ֆեմինիստական շարժում է, որը պաշտպանում է գենդերային հավասարությունը և նպատակ ունի կանանց նկատմամբ խտրականության դեմ միջոցներ ձեռնարկել և նվազեցնել նրանց նկատմամբ բռնությունը ։
Պատմություն
Marche mondiale des Femmes-ը մեկնարկել է 2000 թվականին ֆեմինիստական կազմակերպության՝ Fédération des femmes du Québec-ի կողմից որը հիմնված է Կանադայի Քվեբեկ քաղաքում ։ Գաղափարը ծագել է նախորդ իրադարձությունից՝ «Կանանց պայքարը աղքատության դեմ», որը տեղի է ունեցել 1995 թվականին Քվեբեկում։ Մասնակցում էին մոտ 2.500 կանայք՝ բաժանված երեք խմբերի։ 10 օր երթ էր ընթանում ՝ նախքան տնտեսական արդարադատությանը վերաբերող ինը պահանջները կներկայացվեին իշխանություններին ։
Marche mondiale des Femmes-ի պլանավորումը սկսվեց 1997 թ.-ին, իսկ 1998-ի հոկտեմբերին Կանադայի Մոնրեալ քաղաքում տեղի ունեցավ հանդիպում, որին մասնակցեց 65 երկիր ներկայացնող 140 կին։ Նրանք պայմանավորվեցին երթի երկու հիմնական թեմաների շուրջ՝ համաշխարհային աղքատության վերացում և կանանց նկատմամբ բռնության դադարեցում ։
Ծանոթագրություններ
Կատեգորիա:Միջազգային օրեր Կատեգորիա:Միջազգային կազմակերպություններ Կատեգորիա:Ֆեմինիզմ Կատեգորիա:Հասարակական շարժումներ
Դի (գետ Աբերդինշիրում)
Դին (Dee, Dè), գետ Մեծ Բրիտանիայի Շոտլանդիա երկրամասում ։ Երկարությունը 154 կմ է։ Գետի ափին գտնվում է Բալմորալ ամրոցը և Աբերդին քաղաքը։ Սկիզբ առնելով շոտլանդական բարձրավանդակից այն թափվում է Հյուսիսային ծովը։ Գետը նավարկելի է։
Ծանոթագրություններ
Կատեգորիա:Հյուսիսային ծովի ավազանի գետեր
Ակուցա (գետակ)
Ակուցա, գետակ Ճորոխի ավազանում։ Անցնելով համանուն գյուղով ձախից՝ միանում է Ճորոխի Աճարիսծղալի վտակին ։
Ծանոթագրություններ
Կատեգորիա:Թուրքիայի գետեր Կատեգորիա:Աճարիսծղալի գետի վտակներ
Ցիլինդր (ֆիլմ)
«Ցիլինդր» (Top Hat), երաժշտական ​​կատակերգություն, որը նկարահանվել է 1935 թվականին՝ ռեժիսոր Մարկ Սենդրիչի կողմից։ Այն Ֆրեդ Ասթերի և Ջինջեր Ռոջերսի չորրորդ համատեղ ֆիլմն է, որտեղ նրանք կատարել են գլխավոր դերերը ։ 1990 թվականին Կոնգրեսի գրադարանը «Ցիլինդր» ֆիլմը ներառեց Ֆիլմերի ազգային գրանցամատյանում։ ԽՍՀՄ-ում ֆիլմը երբեք չի ցուցադրվել։
Ֆիլմում առաջին անգամ հնչել է հանրահայտ «Cheek to cheek» երգը, որը դարձել է ամերիկյան կինեմատոգրաֆի միջպատերազմյան խորհրդանիշներից մեկը։ Այս երգի դրվագը բազմիցս մեջբերվել է հետագա կինոնկարներում, այդ թվում՝ «Կահիրեի ծիրանագույն վարդը» (1985) և «Կանաչ մղոն» (1999) ֆիլմերում։
Սյուժե
ԱՄՆ-ից երգիչ և պարող Ջերի Թրևերսը ժամանում է Լոնդոն՝ մասնակցելու շոուին, որի պրոդյուսերը Հորես Հարդվիկն է։ Կանգ առնելով մի հարուստ հյուրանոցում, մի գիշեր Ջերին ծանոթին ցույց է տալիս իր նոր համարը չեչոտկայի կատարման համար։ Պարողի ձայները արթնացնում են գեղեցկուհի Դեյլ Թրեմոնին, որը մնում էր հյուրանոցի ներքևի հարկում։ Զայրացած Դեյլը վազում է Ջերիի սենյակ սկանդալ սարքելու համար, բայց երբ նրանք հանդիպում են ու նայում միմյանց, սեր է ծնվում։ Բայց իրավիճակը ծայրաստիճան բարդացավ նրանով, որ Դեյլը շփոթեց Ջերիին նույն Հորես Հարդվիկի հետ, որը պարզվեց, նրա ընկեր Մեդջի ամուսինն էր։ Այժմ Ջերին պետք է ամեն կերպ ապացուցի իր սիրելիին, որ նա իրականում այն մարդն է, ով հավակնում է լինել։
(723) Համոնիա
Միջին հեռավորությունը Արեգակից կազմում է 2,994353 ա. մ., առավելագույնը մոտենում է 2,8312 ա. մ. հեռավորության վրա և հեռանում 3,1575 ա. մ. ։ Արեգակի շուրջ մեկ ամբողջական պտույտ է կատարում 1892,57 երկրային օրվա ընթացքում, իր ուղեծրով շարժվելով միջինում 0,190217 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,99° անկյուն։
Արտաքին հղումներ
Կատեգորիա:1911 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մոնիտոր
Մոնիտոր - համակարգչային սարքավորում է, որը նախատեսված է տեքստային և գրաֆիկական ինֆորմացիան էկրանին արտածելու համար։ Մոնիտորները սովորաբար լինում են գունավոր, չնայած համակարգչային տեխնոլոգիաների զարգացման ավելի վաղ էտապում կային նաև միագույն մոնիտորներ։ Էկրանի վրա արտացոլվող ցանկացած պատկեր կազմված է դիսկրետ կետերի բազմությունից, որոնց անվանում են փիքսելներ։ Մոնիտորները չափվում են իրենց անկյունագծով, որոնք լինում են 14,15,17,... դյույմանոց (1 դյույմ = 25.4 մմ)։ Մոնիտորները լինում են հարթ և գոգավոր։ Կառուցվածքային տեսակետից գոյություն ունեն նաև հեղուկաբյուրեղային, պլազմային և այլ մոնիտորներ։
Մոնիտորի 2 հիմնական տիպեր կան՝ էլեկտրոնաճառագայթային խողովակով և հեղուկ բյուրեղային։
Հեղուկ բյուրեղային մոնիտորները կոչվում են նաև LCD (Liquid Cristal Display) մոնիտորներ, իրենցից ներկայացնում են երկթիթեղանի թերթիկներ, որոնց միջև գտնվում է բյուրեղային կախույթը՝ սուսպենզիյա, որոնք փոփոխում են իրենց դիրքը էլեկտրական հոսանքի ազդեցության տակ։ Կան նման մոնիտորների 2 տիպեր՝
Հեղուկ բյուրեղային մոնիտորները վերարտադրում են միայն ֆիքսված թույլատրելի հնարավորությամբ և հաճախականությամբ պատկերներ։
Էլեկտրոնաճառագայթային խողովակով մոնիտորների մոտ գլխավոր տեղ է հատկացվում կադրի փոփոխման հաճախականության վրա, քանի որ ըստ էության հաճախականությունը էլեկտրանային ճառագայթի միջոցով սքանի արագությունն է և նրա չափից է կախված պատկերի հստակությունը։ Հեղուկ բյուրեղային մոնիտորներում պատկերը ձևավորվում է բյուրեղներով և հետևաբար պատկերի փոփոխման հաճախականությունը կախված է նրանց միացումից և անջատումից։ Այս բնութագրումը անվանվում է մատրիցայի ռեակցիայի ժամանակ, այսինքն մեկ վայրկյանում մատրիցան կարող է վերարտադրել մինչև 125 պատկեր։ Հեղուկ բյուրեղային մոնիտորները ավելի քիչ տեղ են զբաղեցնում և ավելի քիչ էներգիա են օգտագործում։
Գրականություն
Կատեգորիա:Համակարգչի բաղկացուցիչներ Կատեգորիա:Տեխնիկա Կատեգորիա:Ամերիկյան հայտնագործություններ
Օպեանո
Օպեանո (Nogarole Rocca), կոմունա Իտալիայում, գտնվում է Վենետո մարզում՝ Վերոնա գավառում ։ Բնակչությունը կազմում է 8018 մարդ։ Խտությունը կազմում է 159 մարդ/կմ²։ Տարածքը գրավում է 46,95 կմ²։ Փոստային ինդեքս՝ 37050։ Հեռախոսային կոդ՝ 045։ Քաղաքի հովանավոր պաշտպանն է Սան Բարտոլոմեոն։
Ծանոթագրություններ
Կատեգորիա:Իտալիայի բնակավայրեր
Ձյուդոյի Եվրոպայի առաջնություն 2011
Ձյուդոյի Եվրոպայի առաջնություն 2011, անցկացվել է 2011 թվականի ապրիլի 21-ից 24-ը Ստամբուլ քաղաքում։
Աղբյուր
Կատեգորիա:2011 ձյուդոյում Կատեգորիա:Ձյուդոյի Եվրոպայի առաջնություններ
Վոյ Վոժ (Լեմյուի վտակ)
Վոյ Վոժ (Вой-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լեմյու գետի ձախ ափին՝ 175 կմ հեռավորության վրա։ Գետի երկարությունը կազմում է 21 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Սլովյանսկ
Սլովանսկ (Слов’янськ), քաղաք Ուկրաինայի Դոնեցկի մարզի Սլավյանսկիում, մարզային նշանակության քաղաք, շրջկենտրոն։ Բնակավայրը նախկինում նաև անվանվել է Տոր, Սլավյանսկոե։ Հիմնադրվել է 1676 թվականին։
2012 թվականի տվյալներով Սլովանսկ քաղաքում բնակվում էր 117 994 մարդ։ Բնակավայրը զբաղեցնում է 58,9 կմ²։
Արտաքին հղումներ
Կատեգորիա:Ուկրաինայի Դոնեցկի մարզի Սլավյանսկի շրջանի բնակավայրեր Կատեգորիա:Ուկրաինայի քաղաքներ Կատեգորիա:1676 թվականին հիմնադրված բնակավայրեր Կատեգորիա:1645 թվականին հիմնադրված բնակավայրեր
Մատուտակ մերկ
Կատեգորիա:Դեղաբույսեր Կատեգորիա:Բակլազգիներ
Հոսքային ցանց
Գրաֆների տեսության մեջ հոսքի ցանցը (flow network), որը նաև կոչվում է տրանսպոտային ցանց, ուղղված գրաֆ է, որտեղ ամեն ծայրը ունի որոշակի թողունակություն, և որտեղ այդ ծայրերը ստանում են հոսք։ Հոսքի քանակը եզրերի վրա չի կարող գերազանցել եզրի թողունակությունը։ Հաճախ գործառնությունների հետազոտությունում (Operations Research) ուղիղ գրաֆն անվանվում է «ցանց», գագաթները կոչվում են «հանգույցներ», իսկ եզրերը կոչվում են «աղեղներ»։
Էնտոդերմ
Էնտոդերմ (entós – «ներքին» և – «մաշկ», կամ էնտոբլաստ), բազմաբջիջ կենդանիների ներքին սաղմնային թերթիկ, սաղմի երեք առաջնային շերտերից մեկը, որն առաջանում է սաղմի զարգացման ամենավաղ շրջանում ։ Մյուս երկուսն են էկտոդերմը (արտաքին շերտ) և մեզոդերմը (միջին շերտ). էնտոդերմը ներքին շերտն է ։
Հոսքային ցանց
Հոսքը պետք է բավարարի այն սահմանափակումները, որ որոշ հոսքերի գումարը դեպի հանգույց հավասար է դրանից դուրս եկող հոսքեի գումարին, բացառությամբ այն դեպքերի, երբ դա «աղբյուրն» է՝ հիմքը, որն ունի ավելի շատ դուրս եկող հոսք, կամ ընդունիչն է, վերջինս էլ ունի ավելի շատ մուտքային հոսք։ Ցանցը կարող է օգտագործվել որպես երթևեկության մոդել ճանապարհային համակարգի մեջ, հեղուկներ խողովակների մեջ, հոսանքներ էլեկտրական միացման մեջ կամ որևէ նման մի բան, որի մեջ ինչ-որ բան «ճանապարհորդում» է ցանցային հանգույցների միջոցով։
Էնտոդերմ
Նախաբերանների մոտ էնտոդերմը ծածկում է աղիքի առաջնային խոռոչը, նրանից առաջանում են միջին աղիքը և նրա բոլոր հավելյալ գեղձերը։ Երկրորդաբերանների մոտ ձևավորում է աղիքային խողովակի ներքին շերտը։
Հոսքային ցանց
Նկարագրություն
\ G(V,E) -ն վերջավոր ուղղահայաց գրաֆ է, որում ամեն ծայրը ունի ոչ բացասական, իրական արժեքով թողունակություն՝ \ c(u,v)։ Եթե  մենք ենթադրում ենք, որ ։ Մենք տարբերակում ենք երկու գագաթներ՝ ինֆորմացիայի աղբյուրը \ s-ը և ընդունիչը \ t-ն։ Հոսքային ցանցը իրական ֆունկցիա է  հետևյալ երեք հատկություններով բոլոր \ u և \ v հանգույցների համար։
Նկատենք, որ \ f(u,v)-ն հոսքային ցանցն է \ u-ից դեպի \ v։ Եթե գրաֆն իրենից ներկայացնում է ֆիզիկական ցանց և եթե գոյություն ունի իրական հոսք, օրինակ, 4 միավոր \ u-ից դեպի \ v, և 3 միավորի իրական հոսք \ v-ից դեպի \ u, մենք ունենք \ f(u,v)=1 և \ f(v,u)=-1։
Էնտոդերմ
Ողնաշարավորների մոտ էնտոդերմից զարգանում է ամբողջ աղիքի լորձային թաղանթը և նրա հետ կապված գեղձերը (լյարդ, ենթաստամոքսային գեղձ և այլն)։ Ձկների մոտ, բացի դրանից, էնտոդերմից ձևավորվում են լողափամփուշտը և ներքին խռիկները, իսկ բարձրակարգ ողնաշարավորների մոտ՝ թոքերը։
Հոսքային ցանց
Նկարագրություն
Ծայրի մնացորդային թողունակությունը -ն է։ Սա նկարագրում է մնացորդային ցանցը` որոշված -ով, որը տալիս է հասանելի թողունակության որոշակի քանակություն։ Տեսնենք, որ դա մնացորդային ցանցում կարող է լինել ծայր \ u-իվ դեպի \ v, նույնիսկ եթե չկա ոչ մի ծայր` եզր \ u-ից դեպի \ v սկզբնական (օրիգինալ) ցանցում։ Հոսքերը հակադիր ուղղություններում կրճատվում (չեղարկվում) են՝ նվազեցնելով հոսքը \ v-ից դեպի \ u, նույնն է, թե ավելացվում են հոսքերը \ u -ից դեպի \ v։ Աճող ճանապարհը  ուղի է մնացորդային ցանցում, որտեղ \ u_1=s, \ u_k=t, և. Ցանցն ունի մաքսիմում հոսք, այն և միայն այն դեօքում, եթե չկա աճող ճանապարհ մնացորդային ցանցում։
Եթե որևէ մեկին անհրաժեշտ է մոդելավորել ցանց ավելի քան մեկ սկզբնաղբյուրներով, ապա այդ աղբյուրը՝ supersource-ը ներկայացվում է գրաֆի տեսքով։ Սա պարունակում է գագաթ, որը ծայերով կապված է յուրաքանչյուր սկզբնաղբյուրի հետ անսահման թողունակությամբ, այսպիսով ստեղծվում է գլոբալ սկզբնաղբյուրի տպավորություն։ Ընդունիչների համար նմանատիպ կառուցվածքն էլ կոչվում է գերընդունիչ՝ supersink.
Էնտոդերմ
Էնտոդերմը և նրա ածանցյալները քորդավոր կենդանիների մոտ ինդուկցիոն ազդեցություն են թողնում քորդամեզոդերմի և էկտոդերմի որոշ ածանցյալների (բերան, անուս, խռիկների ճեղքեր, արտաքին խռիկներ) զարգացման վրա և իրենց հերթին նորմալ զարգացման համար կարիք ունեն էկտոդերմի և մեզոդերմի տարբեր շերտերից եկող ազդեցության։
Հոսքային ցանց
Օրինակ
Աջում մենք տեսնում ենք հոսքային ցանցը՝ նշված s-ով, սկզբնաղբյուրը t-ով, և չորս լրացուցիչ հանգույցներ։ Հոսքը և թողունակությունը նշանակված է f/c-ով։ Տեսնենք, թե ինչպես է ցանցն ապահովում շեղման համաչափությունը, թողունակության սահմանափակումները և հոսքի պաշտպանությունը։ Հոսքի ամբողջ գումարը s-ից դեպի t 5 միավոր է, որը կարող ենք հեշտությամբ նկատել այն փաստից, որ ամբողջ ելքային հոսքը s-ից 5 միավոր է, որը նաև մուտքային հոսքն է դեպի t։ Մենք գիտենք, որ ոչ մի հոսք չի հայտնվում կամ անհետանում ցանկացած հանգույցներում։
Ներքևում տեսնում ենք տրված հոսքի համար մնացորդային ցանց։ Տեսնենք, թե ինչպես է, որ կա դրական մնացորդային թողունակություն ծայրերի վրա, որտեղ սկզբնական թողունակությունը 0 է, օրինակ ծայրի համար (d,c) է։ Այս հոսքը մաքսիմում հոսք չէ։ Այստեղ ճանապարհներում կա հասանելի թողունակություն (s,a,c,t), (s,a,b,d,t) և, որոնք աճող ճանապարհներ են։ Մնացորդային թողունակության առաջին ճանապարհը հետևյալն է՝ ։ Նկատենք, որ այդ աճող ճանապարհը գոյություն չունի սկզբնական (օրիգինալ) ցանցում, բայց մենք կարող ենք ուղարկել հոսք դրա միջով և դեռ ստանալ իրական հոսք։
Էնտոդերմ
Արտաքին հղումներ
Կատեգորիա:Սաղմնաբանություն
Հոսքային ցանց
Օրինակ
Եթե սա իրական հոսք է, փաստորեն հնարավոր է լինի 2-ի հոսք a-ից դեպի b, և 1-ի հոսք b-ից դեպի a, բայց մենք միայն օժանդակում ենք ցանցային հոսքը։
Կիրառություններ
Պատկերացնենք մի շարք ջրատար խողովակներ ցանցին համապատասխան։ Յուրաքանչյուր խողովակ ունի որոշակի տրամագիծ, այսպիսով այն կարող է օժանդակել որոշ քանակությամբ ջրի հոսքը։ Այնտեղ, որտեղ խողովակները հանդիպում են, ջրի ամբողջ քանակությունը լցվում է դրանց մեջ, և այդ միացումը պետք է հավասար լինի ջրի դուրս եկող քանակությանը։ Մենք ունենք ջրի մուտք, որը մեր սկզբնաղբյուրն է (source), և ջրի ելք, որը մեր ընդունիչն է։ Հոսքն էլ պետք է լինի ջրելու այն հնարավոր եղանակը, որպեսզի հասնենք մուտքից դեպի ելքին։
Հոսքեր կարող ենք համարել տրանսպորտային ցանցում մարդկանց կամ էլեկտրականությունը էլեկտարական բաշխման համակարգում։ Նմանատիպ ֆիզիկական ցանցերում մուտքային հոսքը ցանկացած միջանկյալ հանգույցում, պետք է հավասար լինի այդ հանգույցի ելքային հոսքին։ Այս պաշտպանության սահմանափակումը ձևակերպվում է որպես Կիրչհոֆի հոսանքի օրենք (Kirchhoff's current law)։
Հոսքային ցանցերը կիրառվում են նաև էկոլոգիայում։ Ցանցային էկոհամակարգի դաշտի վերլուծությունը՝ մշակված Ռոբերտ Ուլյանովիչի և ուրիշների կողմից, ներառում է իր մեջ հասկացություններ ինֆորմացիայի տեսությունից և ջերմադինամիկաից ուսումնասիրելու այս ցանցերի էվոլյուցիան ժամանակի ընթացքում։
Բազմապրանքային հոսքերի խնդրում մենք ունենք բազմաթիվ աղբյուրներ և ընդունիչներ, և տարբեր "ապրանքատեսակներ", որոնք հոսքեր են տրված աղբյուրից դեպի ընդունիչը։ Այսպիսի օրինակ կարող են հանդիսանալ տարբեր ապրանքները, որոնք արտադրվել են տարբեր գործարաններում և պետք է մատակարարվեն տարբեր հաճախորդներին նույն տրանսպորտային ցանցով։
Մինիմում արժեքի հոսքի խնդրում ամեն ծայր u,v ունի տրված արժեք՝ k(u,v), ինչպես նաև հոսքը ուղարկելու արժեքը՝ f(u,v) ծայրերով՝. Այս խնդրի նպատակն է ուղարկել տրված հոսքի քանակությունը աղբյուրից դեպի ընդունիչ հնարավոր ցածր գներով։
Շրջանառության խնդրում մենք ունենք ավելի ցածր սահման l(u,v) ծայրերին, ի հավելումն ավելի բարձր սահմանի c(u,v)։ Ամեն ծայր ունի իր արժեքը։ Հաճախ հոսքի պաշտպանությունը պահում է բոլոր հանգույցները շրջանառության մեջ, և գոյություն ունի կապ ընդունիչից դեպի աղբյուրը։ Այս եղանակով մենք կարող ենք որոշել ամբողջ հոսքը l(t,s)-ով և c(t,s)-ով։ Հոսքը շրջանառվում է ցանցով, ինչպես տեսնում ենք խնդրի անվան մեջ։
Ռեգնից
Ռեգնից, գետ Գերմանիայի Բավարիա երկրամասի Ֆրանկոնիա տարածաշրջանում։ Մայն գետի ձախակողմյան համենատաբար երկար վտակներից է։ Երկարությունը՝ 63,7 կիլոմետր։ Գետային ցուցիչը՝ 242 : Ջրահավաք ավազանի մակերեսը՝ 7521,19 քառակուսի կիլոմետր ։ Ակունքը գտնվում է ծովի մակերևույթից 283 մետր բարձրության, գետաբերանը՝ 231 մետր բարձրության վրա .:
Գետը կազմավորվում է իր Ռեդնից ու Պեգնից վտակների միախառնումով, որ տեղ է ունենում Ֆյուրտ քաղաքի մերձակայքում։ Այդտեղից Ռեգնիցը հոսում է դեպի հյուսիս, անցնում Էռլանգեն ու Ֆորխհայմ քաղաքների միջով և Բամբերգ քաղաքի մերձակայքում թափվում Մայն գետը։ Իր ակունքը հանդիսացող Ռեդնից ու Ֆրանկոնիական Ռեզատ գետերի հետ միասին նրա երկարությունը հասնում է 187,4 կիլոմետրի։
Բամբերգի մերձակայքում Ռեգնիցի ջրերի որոշ քանակություն մուտք է արվում Մայնը Դանուբ գետին միացնող ջրանցք։ Ռեգնիցի ջրերով Ֆյուրտի ու Ֆորխհայմի միջակայքում բազմաթիվ ջրաղացներ են գործել՝ սկսած միջին դարերից մինչև 19-րդ դարի ավարտը։ Դրանց մի մասը վերջին ժամանակներս վերակառուցվել է և շարունակում է աշխատել։
Աղբյուրներ
Կատեգորիա:Գերմանիայի աշխարհագրություն Կատեգորիա:Բավարիա Կատեգորիա:Գերմանիայի գետեր Կատեգորիա:Բավարիայի աշխարհագրություն Կատեգորիա:Բավարիայի գետեր
Լայոնել Լինդոն
Կենսագրություն
Լայոնել Լինդոնը ծնվել է 1905 թվականի սեպտեմբերի 2-ին Կալիֆոռնիայում ։ Դպրոցն ավարտելուց հետո աշխատանքի է ընդունվել Paramount Pictures ստուդիայում ։ 1927 թվականին սկսել է աշխատել կինոյում որպես օպերատորի օգնական։ Որպես հիմնական կինոօպերատոր աշխատել է 1943 թվականից։ Հայտնի է Մայքլ Անդերսոնի «Աշխարհի շուրջը 80 օրում» (1956), ռեժիսոր Ջոն Ֆրանկենհայմերի «Մանջուրյան թեկնածու» (1962) և «Մեծ մրցանակ» (1966) ֆիլմերով։ Իր կարիերայի ընթացքում մասնակցել է 125 ֆիլմի նկարահանումների ։ Անդամակցել է Ամերիկյան կինոօպերատորների միությանը ։
Արտաքին հղումներ
Կատեգորիա:Ամերիկացի կինոօպերատորներ Կատեգորիա:«Էմմի» մրցանակի դափնեկիրներ Կատեգորիա:20-րդ դարի կինոօպերատորներ
Մոսկվայի պետական համալսարանի գիտնականների ծառուղի
Պատմություն
Հուշարձանները տեղադրվել են 1953 թվականին։ Գեղարվեստական ցուցահանդեսների և համայնապատկերների տնօրենությունը ՄՊՀ-ի գլխավոր շենքի ճարտարապետների հետ համատեղ որոշել են բոլոր արձանների միասնական պարամետրերը. բարձրությունը` 104 սմ, քանդակների գլուխների բարձրությունը` 47 սմ, յուրաքանչյուր պատվանդանի չափսերը` 202,5×202,5 սանտիմետր ։
2017 թվականին ծառուղին վերականգնվել է։ Մոսկվայի մշակութային ժառանգության դեպարտամենտի ղեկավար Ալեքսեյ Եմելյանովն այսպես էր նկարագրել համալիրի վիճակը մինչև վերանորոգումը.
Աշխատանքների ընթացքում մասնագետները կիսանդրիները մաքրել են աղտոտվածությունից, կարերն ու ճաքերը լցրել են հատուկ հանքային և պալիմերային նյութերով, վերականգնել են կորուստները, քսել շրջակա միջավայրի բացասական ազդեցությունից պաշտպանող և հետագա քայքայումը կանխարգելող նյութ։ Հուշակոթողների հիմքերը, մրջնանոցների առաջացման վայրերում, մշակվել են հատուկ պաշտպանիչ միջոցներով ։
Գրականություն
Կատեգորիա:Հուշարձաններ այբբենական կարգով Կատեգորիա:1953 հիմնադրումներ Կատեգորիա:Մոսկվայի հուշարձաններ Կատեգորիա:Ռուսաստանի մշակութային ժառանգության օբյեկտներ
Ոչ ալկոհոլային գարեջուր
Ոչ ալկոհոլային գարեջուր, ըմպելիք, որը համով նման է ավանդական գարեջրին, բայց պարունակում է քիչ քանակությամբ ալկոհոլ (0-1 %՝ կախված պետությունից)։ Չնայած պատրաստման եղանակների նմանությանը՝ խմիչքի գինն ավելի բարձր է, քան սովորական գարեջրինը, ինչը արտադրողները բացատրում են դրա պատրաստման գործընթացի դժվարությամբ։
Իրավաբանական բաղադրիչը կախված է պետությունից։ Ռուսաստանում ոչ ալկոհոլային գարեջուրը արգելված չէ և թույլատրված է անչափահասներին, որովհետև այն ալկոհոլային խմիչք չէ։ Արևմտյան երկրներում այն ալկոհոլային է համարվում նույնիսկ այն դեպքում, երբ փաստացի ալկոհոլ չի պարունակում (ինչպես՝ «Heineken 0.0»)։
Արտադրության տեխնոլոգիա
Ոչ ալկոհոլային գարեջրի արտադրությունը հիմնված է խմորման գործընթացը բացառելու միջոցով ալկոհոլի քանակությունը նվազեցնելու (էթիլ սպիրտ) կամ պատրաստի գարեջրից ալկոհոլը հանելու վրա։
Օգտագործվում են հատուկ խմորիչներ, որոնք մալթոզը չեն խմորում, կամ խմորումը դադարեցվում է սառեցման միջոցով։ Ստացված գարեջուրը պարունակում է մեծ քանակությամբ շաքար, իսկ համը հեռու է ավանդականից։
Ալկոհոլի հնարավոր է հանել ջերմային միջոցով՝ օգտագործելով ալկոհոլի եռման ցածր մակարդակ։ Առավել հաճախ օգտագործվում է վակուումային թորում և շոգեհարում։
Ալկոհոլի տեսակներ և պարունակություն
ԱՄՆ-ում ոչ ալկոհոլային են համարվում այն ըմպելիքները, որոնք պարունակում են 0.5 %-ից քիչ ալկոհոլ։ Շատ նահանգներում նման խմիչքները թույլատրվում են վաճառել անչափահասներին։ 2007 թվականին Մեծ Բրիտանիայում առանձնացնում էին ալկոհոլի ներքոնշյալ տեսակները.
Ռուսաստանի Դաշնության օրենսդրությամբ 0.5 % տոկոսից քիչ ալկոհոլ պարունակող խմիչքները ալկոհոլային արտադրանք չեն համարվում, նույն մակարդակն է սահմանված նաև միջազգային չափանիշով ։
Պահանջարկ
Ոչ ալկոհոլային գարեջրի վաճառքն աճում է տարբեր երկրներում ։ Ոչ ալկոհոլային գարեջրի պահանջարկի ծավալները գնահատվում են մինչև 0,6 %, իսկ քիչ քանակությամբ ալկոհոլ պարունակող գարեջրինը՝ 2.2 %։ Գարեջրի այս տեսակը մեծապես տարածված է Մերձավոր Արևելքի և Աֆրիկայի հյուսիսային հատվածի երկրներում (մինչև 6 %) ։
2016 թվականի տվյալներով ոչ ալկոհոլային գարեջրի չափաբաժինը ռուսական շուկայում ավելի քիչ էր, քան եվրոպականում՝ Ռուսաստանում այն կազմում էր 1.2 %, Եվրոպայում՝ 5-13 %։ Սակայն համաշխարհային «Nielsen» չափորոշչային ընկերության տվյալներով՝ ոչ ալկոհոլային գարեջրի շուկան աճում է։ 2016 թվականին այդ սեկտորը 2015 թվականի համեմատությամբ աճել է 14 %-ով ։
Մարքետինգ
Այդպիսի գարեջրի մասսայական մարքետինգով սկսել են զբաղվել 1980-ականներին՝ կապված նաև արբած մեքենա վարելու հետ։ Սակայն 1990-ականների սկզբին ոչ ալկոհոլային գարեջուրը զբաղեցրել է համաշխարհային շուկայի 1 %-ից պակաս բաժին ։
Որոշ երկրներում ոչ ալկոհոլային գարեջուրը կարող է օգտագործվել բրենդների գովազդի համար, այն դեպքում, երբ ալկոհոլային գարեջրի գովազդն արգելված է ։
Ծանոթագրություններ
Կատեգորիա:Ոչ ալկոհոլային խմիչքներ Կատեգորիա:Գարեջուր Կատեգորիա:Ալկոհոլային խմիչքներ Կատեգորիա:Խմելու մշակույթ
Ադոլֆ Ալֆրեդ Թաուբման
Ադոլֆ Ալֆրեդ Թաուբման ամերիկացի գործարար, ներդրող և բարերար է եղել ։ 2002 թվականին նա դատապարտվել է աճուրդի հանած Միացյալ Նահանգներում երկու բարձրակարգ տներ գնորոշման սխեմայում ներառելու համար    ։
Նախապատմությունը
Թաուբմանը ծնվել է Միչիգանի Փոնթիեք քաղաքում, հունվարի 31-ին, 1924 թվականին, Հրեա ներգաղթյալներ Ֆանի Էսթեր Բլաստինի և Ֆիլիպ Թաուբմանի ընտանիքում ։ Նրա ծնողները գաղթել են Միացյալ Նահանգներ Բելոստոկից (Լեհաստանի հյուսիս-արևելք)։ Նրա մայրը ամուսնացել էր իր հոր զարմիկի հետ։ Նավով հասնելով Միսիսիպի գետ, Ֆիլիպը աշխատանքի անցավ Wilson Foundry ընկերությունում  Այովա նահանգի Դավենպորտ քաղաքում և այնտեղ ծնվում են նրա քույր Գոլդին (ծնված 1913 թ.), ավագ եղբայրները՝ Սեմը (ծնված 1915 թ.) և Լեսթերը (ծնված 1920 թ.) : Նրա հայրը 1920 թվականին տեղափոխվեց Պոնտիակ, դարձավ այգեգործ, այնուհետև սկսեց զարգացնել առևտրային անշարժ գույքը և մաքսային տները  և Պոնտիակում կառուցեց առաջին սինագոգը ։ Թաուբմանի ծնողները կորցրեցին ամեն ինչ 1930-ականների Դեպրեսիայի ժամանակ, և ինը տարեկանում Թաուբմանը ստիպված էր աշխատանք գտնել՝ ընտանիքը պահելու համար ։ Նա Պոնտիակի ավագ դպրոցի շրջանավարտ է։ Ընդունվել է Միչիգանի համալսարան անմիջապես Միացյալ Նահանգների Երկրորդ համաշխարհային պատերազմի  սկսելը առաջին կուրսից զորակոչվում է Միացյալ Նահանգների ռազմաօդային ուժեր։ Պատերազմի ժամանակ ծառայել է Տասներեքերորդ ռազմաօդային ուժերում որպես քարտեզագրող Խաղաղօվկիանոսյան թատրոնում և G.I. Bill-ի համաձայն վերադարձել է Միչիգանի համալսարան՝ համաշխարհային երկրորդ պատերազմի ավարտից հետո ուսումը շարունակելու համար  ։
Թաուբմանը ճարտարապետություն է սովորել Միչիգանի համալսարանում, որտեղ նա եղել է Զետա Բետա Տաու եղբայրության և Լորենս տեխնոլոգիական համալսարանի անդամ, բայց ոչ մեկը չի ավարտել։
Կարիերա
Նա 1973թ.-ին հիմնեց Taubman Centers, Inc. ընկերությունը։ 1986թ.-ին ընկերությունը տեղափոխեց իր կենտրոնակայանը Միչիգանի Բլումֆիլդ Հիլզ քաղաք ։
Առևտրի կենտրոնի զարգացում
Նա նախագծող էր և նրան է վերագրվում ժամանակակից փակ առևտրի կենտրոնի հանրահռչակումը ։ Նրա զարգացումները, ինչպիսին է «Mall at Short Hills» առևտրի կենտրոնը Նյու Ջերսիում, շարունակում են դասվել երկրի ամենաեկամտաբեր առևտրի կենտրոնների շարքում ։ Նա կարողություն Forbes ամսագիրը գնահատել է 3,1 միլիարդ դոլար և երկու տասնամյակ եղել է Forbes-ի 400 ամենահարուստ ամերիկացիների ցուցակում։
2003 թվականի հոկտեմբերին նրա անշարժ գույքի Taubman Centers ընկերությունը ընդունեց Simon Property Group-ի և Westfield America-ի կողմից առաջարկած մրցակցային հայտը ։
2020 թվականի փետրվարի 10-ին հայտարարվեց, որ Simon Property Group-ը գործարք է կնքել՝ ձեռք բերելու մրցակից Taubman Centers-ը $52,50 մեկ բաժնետոմսի դիմաց՝ 3,6 միլիարդ դոլար արժողությամբ գործարքով ։
Սոթբիս
Թաուբմանը 1983 թվականին գնեց արդեն թուլացող բրիտանական Սոթբիս աճուրդի տունը՝ հանդես գալով որպես սպիտակ ասպետ, երբ ընկերությանը Մարշալ Քոգանին և գեներալ Ֆելթի Սթիվեն Սվիդը սպառնում էին բնորոշելով որպես անցանկալի հակառակորդ մրցակից ։ Նա վերակենդանացրեց Սոթբիսի հարստությունը, որը անկում էր ապրում 1980-ականներին, և ընկերությունը բացվեց 1988 թվականին։ Նրա ընտանիքը մինչև 2005 թվականի սեպտեմբերը հրաժարվել էր Սոթբիսի նկատմամբ վերահսկողական շահերից ։
Այլ գործարքներ
1982 թվականին Թաուբմանը A&W rեստորանները գնել և 1994 թվականի դեկտեմբերին վաճառել է Sagittarius Acquisitions-ին ։
1983-1984 թվականներին Թաուբմանը եղել է Միացյալ Նահանգների ֆուտբոլային լիգայի Միչիգան ​​Պանտերս թիմի մեծամասնական սեփականատերը։ Չնայած «Պանտերսը» բավականին հավատարիմ հետևորդներ ձեռք բերեց և 1983 թվականին նվաճեց USFL-ի առաջին տիտղոսը, սակայն գարնանայինը աշուն տեղափոխելու USFL-ի որոշումը ստիպեց Թաուբմանին միաձուլվել իր թիմով հանդերձ որպես մեծամասնական սեփականատեր Oakland Invaders թիմի հետ 1985թ. սեզոնային խաղերի համար։
1993թ.-ին նա ներդրումներ է կատարել Athena Group-ում, որը բնակելի և գրասենյակային տարածքներ է զարգացրել ԱՄՆ-ում, Ռուսաստանում և Ադրբեջանում։
1990-ականների կեսերին նա նաև հանդես է եկել որպես խորհրդատու Ռուսաստանում առևտրային անշարժ գույքի նախագծերի համար՝ զարգացնելով Արբաթ կենտրոնը, Բալչուգ Պլազան, Մոսկվայի Լոգիստից պուրակը, Ֆոր Ուինդ Պլազան և Ադրբեջանի Լենինսկի Պրոսպեկտը ։
Հակամենաշնորհային համոզմունք
2000-ականների սկզբին Թաուբմանի ղեկավարությամբ չորս տարվա հետաքննությունը Սոթբիսի և Քրիստիսի աճուրդային տան միջև հանգեցրեց Սոթբիսի գործադիր տնօրեն Դիանա Բրուքսի խոստովանությանը ։ Այն ժամանակ Սոթբիսը և Քրիստիսը վերահսկում էին կահույքի, արվեստի և զարդերի համաշխարհային շուկայի 90%-ը ։
Անձնական կյանք
Թաուբմանը ամուսնացել է երկու անգամ։ 1948 թվականին Թաուբմանը ամուսնացավ քոլեջի իր սիրելիի՝ Ռևա Կոլոդնիի հետ։ 1977 թվականին նրանք ամուսնալուծվեցին 29 տարվա ամուսնությունից հետո ։ Նրանք երեք երեխաներ ունեին։
1982 թվականին նա ամուսնացել է Ջուդիթ Մազոր Ռունիկի հետ ։ Ջուդին մեծացել է Իսրայելում և երկու երեխա է ունեցել հագուստ արտադրող Հերբերտ Ռունիկի հետ նախորդ ամուսնությունից J
Թաուբմանը մահացել է 2015 թվականի ապրիլի 17-ին սրտի կաթվածից 91 տարեկան հասակում Միչիգան ​​նահանգի Բլումֆիլդ Հիլզ քաղաքում ։